Z A P I S N I K
28. sjednice Vijeća Mjesnog odbora „Petar Zrinski“ održane 27. rujna 2023. godine u prostorijama Mjesnog odbora “Petar Zrinski“, Primorska 32, s početkom u 18,00 sati

NAZOČNI ČLANOVI VIJEĆA: Igor Javorović, Elizabeta Kobeščak, Krešimir Turkalj, Ivana Živčić, Tena Miličević, ,Luka Kerečin
NENAZOČNI ČLANOVI VIJEĆA:  Lucija Kerečin
Predsjedava Ivana Živčić, predsjednica Vijeća.
Predsjednica konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati, te otvara 28. sjednicu Vijeća Mjesnog odbora.
Vijeće prihvaća tekst Zapisnika 27. sjednice Vijeća Mjesnog odbora „Petar Zrinski“ održane 22. kolovoza 2023. godine, bez izmjena.

Vijeće jednoglasno utvrđuje dopunjeni i izmijenjeni dnevni red:
                                                        DNEVNI RED:
1. Prijedlog za postavljanje svjetlosne i druge prometne signalizacije – semafora na
     raskrižju i pješačkom prijelazu Bosanska ulica – Ilica – Krajiška ulica, u svrhu
     usporavanja brzine kretanja vozila po Ilici, donošenje zaključka
2. Nacrt prijedloga Odluke o donošenju Urbanističkog plana uređenja Groblje Donji
    Dragonožec, mišljenje, daje se
3. Pitanja, prijedlozi i obavijesti



Ad. 1. Prijedlog za postavljanje svjetlosne i druge prometne signalizacije – semafora na
           raskrižju i pješačkom prijelazu Bosanska ulica – Ilica – Krajiška ulica, u svrhu
           usporavanja brzine kretanja vozila po Ilici, donošenje zaključka

Članovima vijeća je materijal dostavljen uz poziv za sjednicu.


U raspravi sudjeluju: 
Vijeće Mjesnog odbora “Petar Zrinski” je svjesno višegodišnje problematike nesigurnosti djece pješaka na križanju Ilice-Krajiške ulice-Bosanske ulice te se složilo s dopisom roditelja učenika OŠ “Petar Zrinski” koji zorno objašnjava problematiku nesigurnih ulica kojima se djeca pješaci moraju koristiti na putu do OŠ “Petar Zrinski” i DV “Krijesnice” u Krajiškoj ulici.
Gosp. Javorović je predložio da gđa. Živčić upozna predsjednicu Vijeća Mjesnog odbora “Stjepan Radić” s problematikom kako bi se dva mjesna odbora usuglasila sa zahtjevima oko povećanja razine sigurnosti pješaka na križanju Ilice-Bosanske ulice- Krajiške ulice.
Vijeće nakon rasprave jednoglasno donosi;


Z A K L J U Č A K
o Prijedlogu za postavljanje svjetlosne i druge prometne signalizacije – semafora na raskrižju i pješačkom prijelazu Bosanska ulica – Ilica – Krajiška ulica, u svrhu usporavanja brzine kretanja vozila po Ilici
                                             
I   Vijeće Mjesnog odbora „Petar Zrinski“ zaprimilo je od roditelja dopis u kojem se zorno 
      objašnjava problem nesigurnih ulica kojima se djeca pješaci moraju koristiti na putu do
      OŠ „Petar Zrinski“ DV Krijesnice u Krajiškoj ulici .
II.  Vijeće Mjesnog odbora „Petar Zrinski“ donijelo je Zaključak o potrebi postavljanja       okomitih i vodoravnih prometnih znakova na pješačkom prijelazu na  križanju Ilice-Bosanske ulice- Krajiške ulice; obilježavanje navedenog pješačkog prijelaza znakom opasnosti 234 “Djeca na cesti”, obilježavanjem navedenog pješačkog prijelaza znakom obavijesti “Škola” i “Vrtić”, obilježavanjem pješačkog prijelaza oznakom H55 na kolniku.
III. Vijeće Mjesnog odbora „Petar Zrinski također ističe potrebu izrade prometnog elaborata za postavljanje opreme za smirivanje prometa na navedenom pješakom prijelazu i izrade prometnog elaborata za postavljanje semafora na navedenom pješačkom prijelazu.
IV .  Ovaj se zaključak dostavlja Vijeću Gradske četvrti Donji grad na daljnje postupanje.


Ad. 2. Nacrt prijedloga Odluke o donošenju Urbanističkog plana uređenja Groblje Donji Dragonožec
Članovima vijeća je materijal dostavljen uz poziv za sjednicu.
Vijeće bez rasprave jednoglasno donosi;

Z A K L J U Č A K

                  o Nacrtu prijedloga Odluke o donošenju Urbanističkog plana uređenja
                                                   Groblje Donji Dragonožec


1. Vijeće Mjesnog odbora „Petar Zrinski“ daje pozitivno mišljenje o Nacrtu prijedloga Odluke o donošenju Urbanističkog plana uređenja Groblje Donji Dragonožec.

2. Ovaj se zaključak dostavlja Vijeću Gradske četvrti Donji grad.


Ad. 3. Pitanja prijedlozi i obavijesti

     Gđa. Živčić je obavijestila članove Vijeća o početku provedbe financiranja zaštite vanjskih dijelova građevina od grafita od strane Grada i o mogućnosti sudjelovanja u provedbi pilot-projekta zelene urbane obnove dvorišta Grada Zagreba.

Sjednica je završila u 18:45
Zapisnik sastavila: Ivana Živčić

Zagreb, 27. rujna 2023.


                                                                          PREDSJEDNICA MJESNOG ODBORA
                                                                                            „PETAR ZRINSKI“

